Հենրի Ֆիլդմեն

**Հենրի Ֆիլդմեն** (), ակադեմիական թիավարության ղեկակալ, 2020 և 2024 թվականների Օլիմպիական խաղերի մրացանակակիր։ Առաջին մարզիկն է, որ օլիմպիական մեդալ է նվաճել ինչպես տղամարդկանց, այնպես էլ կանանց մրցումներում։

## Կենսագրություն
Ծնվել է Լոնդոնի արևմուտքում՝ Համմերսմիթ շրջանում։ Մեծացել է Բարնեսում, որը տեղակայված է Թեմզա գետի մոտ։ Ակադեմիական թիավարությամբ զբաղվել է Համմերսմիթի Լաթիմերի ավագ դպրոցում՝ մարզիչ Դոն Մաքլահլանի ղեկավարմամբ, ինչից հետո Ֆիլդմենի մարզիչն է դարձել Բոբբի Թետչերը։ Սովորելու ավարտին նա հնարավորւթյուն է ստացել Մեծ Բրիտանիան ներկայացնելու միջազգային մակարդակում և *Coupe de la Jeunesse* մրցաշարում երկու մեդալ է նվաճել։

Դպրոցն ավարտելուց հետո սովորել է Լոնդոնի կայսերական քոլեջում՝ կրթություն ստանալով կենսաբանության բնագավառում։ Ավելի ուշ Քեմբրիջի համալսարանում ստացել է հոգեբանության և մանկավարժության մագիստրոսի աստիճան։

2014 թվականից հանդիսանում է Մեծ Բրիտանիայի ակադեմիական թիավարության մեծահասակների ազգային հավաքականի անդամ։ Ֆիլդմենը մասնակցել է 2014 թվականի աշխարհի առաջնությանը, որը տեղի է ունեցել Ամստերդամում (Նիդերլանդներ), և արդյունքում նվաճել է արծաթե մեդալ՝ Ալան Սինքլերի և Սքոթ Դյուրանտի հետ միասին։ Հաջորդ տարում՝ ակադեմիական թիավարության աշխարհի առաջնության ժամանակ, որը տեղի է ունեցել Ֆրանսիայի Էգբելետ լճի վրա, ցույց է տվել առաջին արդյունք՝ ղեկակալների կազմում լինելով Նաթանիել Ռեյլի Օ’Դոնելլայի և Մեթյու Տարանտի հետ։

2016 թվականին Ռոտերդամում(Նիդերլանդներ) մասնակցելով աշխարհի առաջնությանը՝ նվաճել է ևս մեկ ոսկե մեդալ։ Ֆիլդմենի հետ ղեկակալի երկյակի կազմի մեջ են եղել Օլիվեր Կուկը և Կալում ՄաքԲրայերտը։

Բրոնզե մեդալի արժանացել է 2018 թվականին կայացած աշխարհի առաջնության ժամանակ, որը տեղի է ունեցել Բուլղարիայի Պլովդիվ քաղաքում։ Ութնյակի կազմում ընդգրկված էին Ջեյմս Ռադկինը, Ալան Սինքլերը, Թոմ Ռենսլին, Թոմաս Ջորջը, Մո Սբիհին, Օլիվիեր Ուինն-Գրիֆիտը, Մեթյու Տարանտը և Սետչ Ուիլլը։ Հաջորդ տարում նա ևս մեկ բրոնզե մեդալ է պարգևել իր պետությանը՝ մասնակցելով Ավստրիայի Օտտենշեյմ համայնքում անցակցվող 2019 թվականի աշխարհի առաջնությանը։ Նրա թիմի կազմում ընդգրկված էին Թոմաս Ջորջը, Ջեյմս Ռադկինը, Ջոշ Բուգայսկին, Մո Սբիհին, Ջեյքոփ Դոուսոնը, Օլիվիեր Ուինն-Գրիֆիտը, Մեթյու Տարանտը, Թոմաս Ֆորդը։

2020 թվականին Տոկիոյում կայացած ամառային օլիմպիական խաղերի ժամանակ Ֆիլդմենը նվաճել է բրոնզե մեդալ՝ լինելով տղամարդկանց ութնյակի ղեկավարը։ 2021 թվականին Իտալիայի Վաեզում կայացած մրցաշարի ժամանակ նվաճել է Եվրոպայի ակադեմիական թիավարության առաջնության ոսկե մեդալը։ Դարձել է 2022 թվականին կայացած *Henley Royal Regatta* մրցաշարի գավաթակիր՝ հանդես գալով որպես *«Leander»* թիմի ղեկակալ։

2024 թվականի ամառային օլիմպիական խաղերի նախօրեին Ֆիլդմենը որոշել է որպես ղեկակալ միանալ կանանց ութնյակին, քանի որ դեռևս 2017 թվականին Ակադեմիական թիավարության միջազգային ֆեդերացիան թույլ էր տվել ղեկակալի դերում հանդես գալու ցանկացած թիավարի՝ անկախ սեռից։ Թիմի հետ միասին նա անցել է փարիզյան օլիմպիադայի որակավորման փուլը, որը տեղի է ունեցել 2023 թվականին՝ աշխարհի առաջնության ժամանակ, և Ֆիլդմենն զբաղեցրել է չորրորդ տեղը։ Օլիմպիական խաղերի եզրափակչում կանանց բրիտանական հավաքականը նվաճել է բրոնզե մեդալ, իսկ ղեկակալ Հենրի Ֆիլդմենը դարձել է պատմության մեջ առաջին մարդը, ով նվաճել է օլիմպիական մեդալներ թե՛ տղամարդկանց, թե՛ կանանց մրցումներում։

## Ծանոթագրություններ

## Արտաքին հղումներ
* British Rowing
* Olympics.com
* Team GB

Կատեգորիա:Մարզաձևեր
Կատեգորիա:Մարզիկներ այբբենական կարգով
Կատեգորիա:Մարզիկներ ըստ ազգության
Կատեգորիա:Մարզիկներ ըստ մարզաձևի
Կատեգորիա:Մարզիկներ ըստ սպորտաձևի
Կատեգորիա:Չեմպիոններ
Կատեգորիա:Օլիմպիական մարզիկներ